stanford-oval/wikipedia huggingface dataset:
Lost (4. tuotantokausi)
Tuotanto

Lostin neljäs kausi jäi lyhyeksi vuosien 2007 ja 2008 käsikirjoittajien lakon vuoksi. Vaikka kauden pitikin olla lyhyempi kuin kolme edellistä kautta, sitä esitettiin vain 14 jakson verran suunnitellun 16 sijaan. Lisäjaksojen piti sisältää uusien lautalta tulleiden hahmojen taustatarinat, mutta koska jaksot jäivät pois, lisätarinat siirrettiin viidennelle kaudelle. Kauden ohella tuotettiin 13 noin kahden minuutin pituista jaksoa, jotka olivat ikään kuin poistettuja kohtauksia edellisiltä kausilta. Näitä ”mobisodeja” markkinoitiin nimellä Lost: Missing Pieces, ja ne kuvattiin matkapuhelimilla ja levitettiin internetiin. Mobisodit julkaistiin myöhemmin neljännen kauden DVD-ekstroina laadukkaammalla kuvalla. Missing Pieces oli ehdolla Emmy-palkintoon vuonna 2008.
Kauden tuotantotiimin käsikirjoittajiin kuuluivat sarjan pyörittäjien, Carlton Cusen ja Damon Lindelofin (käsikirjoittivat viisi jaksoa), lisäksi Drew Coddard, Brian K. Vaughan, Adam Horowitz, Edward Kitsis, Greggory Nations, Elizabeth Sarnoff, Christina M. Kim sekä Kyle Pennington, jotka käsikirjoittivat kaikki kolme jaksoa, paitsi Kim, Nations ja Pennington, jotka käsikirjoittivat kukin yhden jakson. Pennington oli ainoa uusi käsikirjoittaja Lostin parissa. Ohjaajina toimivat Jack Bender, Stephen Williams, Eric Laneuville, Stephen Semel sekä Paul Edwards.
Kauden kuvaukset alkoivat 17. elokuuta 2007 Havaijin Oahu-saarella, jossa lähes kaikki jaksot kuvattiin. Ji Yeon -jakson kaksi kohtausta kuvattiin Lontoossa, sillä Widmorea näyttelevä Alan Dale esiintyi siellä musikaalissa eikä voinut matkustaa Havaijille. Kuvaukset päättyivät kolme viikkoa ennen viimeisen jakson esittämistä.
Näyttelijät

Neljäs kausi sisältää kuusitoista pääroolia. Matthew Fox esittää Tri. Jack Shephardia, selviytyjien johtajaa. Jorge Garcia esittää epäonnekasta lottovoittajaa Hugo ”Hurley” Reyesiä. Elizabeth Mitchell näyttelee hedelmöityslääkäriä Juliet Burkea, johon Jack on ihastunut. Evangeline Lilly näyttelee vankikarkuri Kate Austenia. Jeremy Davies esittää Daniel Faradaytä, lautalta tullutta tiedemiestä. Terry O’Quinn näyttelee John Lockea, lennon 815 matkustajaa, jolla on erittäin syvä yhteys saareen. Josh Holloway esittää James ”Sawyer” Fordia, sietämätöntä huijaria. Naveen Andrews esittää lennon 815 selviytyjää Sayid Jarrahia, entistä Irakin tasavallan armeijan sotilasta. Emilie de Ravin näyttelee sinkkuäitiä Claire Littletonia lennolta 815. Michael Emerson esittää Toisten johtajaa Benjamin Linusia. Rebecca Mader näyttelee Charlotte Lewisiä, antropologia lautalta. Daniel Dae Kim esittää Jin-Soo Kwonia, korealaista miestä joka ei puhu englantia, ja Yunjin Kim näyttelee hänen vaimoaan Sun-Hwa Kwonia. Henry Ian Cusick esittää Desmond Humea, miestä joka on asunut saarella kolme vuotta haaksirikkouduttuaan sinne. Ken Leung esittää Miles Straumea, arroganttia meediota lautalta. Harold Perrineau näyttelee lennon 815 selviytyjää Michael Dawsonia, joka palaa saarelle karattuaan sieltä.
Sarjassa esiintyy aina myös vieralevia tähtiä. Jeff Fahey esittää lautan helikopterin pilottia, Frank Lapidusta, kun taas Kevin Durand näyttelee Martin Keamyä, lautan palkkasotureiden joukon johtajaa, joihin kuuluu Anthony Azizin rooli Omar. L. Scott Caldwell ja Sam Anderson palaavat lennon 815 avioparina Rose Hendersonina ja Bernard Nadlerina. John Terry esiintyy Jackin ja Clairen kuolleena isänä Christian Shephardina. Marsha Thomason palaa näyttelemään hahmoa Naomi Dorrit, joka tuli lautalta ensimmäisenä saarelle, ja Marc Vann esittää Raytä, lautan lääkäriä. Alan Dale näyttelee Charles Widmorea, miestä joka lähetti lautan saarelle. Mira Furlan esittää Danielle Rousseauta, saarella kuusitoista vuotta ollutta naista, joka on nyt lähentynyt jälleen tyttärensä, Alexin kanssa, jota esittää Tania Raymonde; Blake Bashoff esittää Alexin poikaystävää Karlia. Nestor Carbonell esittää Benin neuvonantajaa Richard Alpertia. Grant Bowler esittää Gaultia, lautan kapteenia. Fisher Stevens ja Zoë Bell esittävät George Minkowskia sekä Reginaa, lautan miehistön jäseniä. Lance Reddickin hahmo Matthew Abaddon esitetään miehenä jolla on yhteyksiä sekä Naomiin, Hurleyyn että Lockeen.
Entiset vakiojäsenet palaavat vierailevina. Malcolm David Kelley uusii roolinsa Walt Lloydina, Michaelin poikana takaumissa ja etuumissa. Fanien rakastama Dominic Monaghan palaa kuolleena selviytyjänä Charlie Pacena sekä Cynthia Watros palaa esittämään Libbyä.
Vastaanotto

Time nimesi Lostin vuoden 2008 seitsemänneksi parhaaksi televisiosarjaksi ja kiitti neljättä kautta sen ”herkullisesti laaditusta aikamatkustustarinasta”. BuddyTV:n Don Williams nimitti kauden aloitusjaksoa ”vuoden odotetuimmaksi ensi-illaksi” ja Michael Ausiello kutsui myöhemmin Lostin viimeistä kuuttakymmentä minuuttia ”vuoden odotetuimmiksi 60 televisiominuutiksi”. Yhdysvaltalaisille kriitikoille lähetettiin DVD-levyjä jaksoista ”The Beginning of the End” ja ”Confirmed Dead” 28. tammikuuta 2008. Metacriticin keräämä arvostelupisteiden keskiarvo oli 87 pistettä sadasta mahdollisesta, mikä oli toiseksi korkein tulos vuonna 2007. TVWeekin tekemässä tutkimuksessa Lost äänestettiin vuoden 2008 ensimmäisen puoliskon parhaaksi televisiosarjaksi. Neljäs kausi toi Lostille kaksi TCA-ehdokkuutta kategorioissa ”Vuoden televisio-ohjelma” ja ”Merkittävä saavutus draamassa”, mutta se hävisi ne AMC:n Mad Menille. Neljäs kausi oli myös ehdolla Writers Guild of America -palkinnon saajaksi kategoriassa ”Paras draamasarja”.
Vastaanotto > Katsojatilastot

Lost oli vuonna 2008 Yhdysvaltojen 17. katsotuin sarja, ja sillä oli keskimäärin 13,4 miljoonaa katsojaa. Edellisenä vuonna sarja oli ollut 14. katsotuin ja katsojia oli ollut 15,05 miljoonaa. Neljännen kauden edetessä sarjan katsojaluvut alkoivat laskea. Kauden aloitusjaksolla oli Yhdysvalloissa 18 miljoonaa katsojaa, eniten seitsemääntoista jaksoon, mutta katsojien määrä laski tasaisesti sitä mukaa kun kausi eteni. Kahdeksatta jaksoa seurasi vain 13,4 miljoonaa katsojaa. Seuraavalla jaksolla oli 14 miljoonaa katsojaa, mutta kymmenennellä jaksolla vain 13 miljoonaa, mikä oli kauden alin. Viimeisen jakson katsoi Yhdysvalloissa 14 miljoonaa katsojaa, mikä oli pienin Lostin viimeisen jakson katsojamäärä. Silti Lost oli kahdenkymmenen seuratuimman ohjelman joukossa jokaisena viikkona yhtä lukuun ottamatta.
Vastaanotto > Palkinnot ja ehdokkuudet

| Vuosi | Palkinto | Kategoria | Ehdokas/Ehdokkaat | Tulos |
| --- | --- | --- | --- | --- |
| 2008 | Emmy | Paras draamasarja | J. J. Abrams, Damon Lindelof, Carlton Cuse, Bryan Burk, Jack Bender, Edward Kitsis, Adam Horowitz, Drew Goddard, Stephen Williams, Jean Higgins, Elizabeth Sarnoff, Pat Churchill, Ra’uf Glasgow | Ehdokkuus |
| 2008 | Emmy | Paras miessivuosa draamasarjassa | Michael Emerson | Ehdokkuus |
| 2008 | Creative Arts Emmy | Paras äänitys komedia- tai draamasarjassa | Robert J. Anderson Jr., Frank Moronne, Scott Weber (jaksosta ”Meet Kevin Johnson”) | Voitto |
| 2008 | Creative Arts Emmy | Paras kuvaus draamasarjassa | John S. Bartley (jaksosta ”The Constant”) | Ehdokkuus |
| 2008 | Creative Arts Emmy | Paras musiikkisovitus televisiosarjassa | Michael Giacchino (jaksosta ”The Constant”) | Ehdokkuus |
| 2008 | Creative Arts Emmy | Paras äänileikkaus televisiosarjassa | Thomas deGorter, Paula Fairfield, Carla Murray, Maciek Malish, Lloyd Jay Keiser, Joseph Schultz, Jim Bailey, Cynthia Merril, Alex Levy (jaksosta ”The Shape of Things to Come”) | Ehdokkuus |
| 2008 | Creative Arts Emmy | Paras leikkaus draamasarjassa | Henk Van Eeghen, Robert Florio, Mark J. Goldman, Stephen Semel (jaksosta ”There’s No Place Like Home: Parts 2 & 3”) | Ehdokkuus |
| 2008 | Saturn | Paras televisiosarja (valtakunnallinen verkko) |  | Voitto |
| 2008 | Saturn | Paras miespääosa | Matthew Fox | Ehdokkuus |
| 2008 | Saturn | Paras naispääosa | Evangeline Lilly | Ehdokkuus |
| 2008 | Saturn | Paras miessivuosa | Henry Ian Cusick, Michael Emerson, Josh Holloway | Ehdokkuus |
| 2008 | Saturn | Paras naissivuosa | Yunjin Kim, Elizabeth Mitchell | Ehdokkuus |
| 2008 | Saturn | Paras vieraileva tähti | Alan Dale, Kevin Durand, Sonya Walger | Ehdokkuus |
| 2008 | Saturn | Paras DVD-julkaisu | Lost – The Complete Fourth Season | Ehdokkuus |
| 2008 | Writers Guild of America | Paras draamasarja | Carlton Cuse, Drew Goddard, Adam Horowitz, Christina M. Kim, Edward Kitsis, Damon L. Lindelof, Greggory Nations, Kyle Pennington, Elizabeth Sarnoff and Brian K. Vaughan | Ehdokkuus |
| 2009 | Golden Reel | Paras äänileikkaus: dialogi | (jaksosta ”Confirmed Dead”) | Voitto |
| 2009 | Golden Reel | Paras äänileikkaus: ääniefektit | (jaksosta ”The Shape of Things to Come”) | Ehdokkuus |
Jaksot > Lopun alku (The Beginning of the End)

Kun Desmond palaa ilman Charlieta ja kertoo tämän kuolleen, Hurley ja Claire murtuvat. Locke katoaa salaperäisesti heitettyään ensin puukon Naomin selkään. Jack uhkaa tappaa Locken, kun tämä palaa, mutta muut selviytyjät estävät sen. Locke kertoo, että Naomin lautan väki aikoo tappaa kaikki saarella olevat ja kaikkien, jotka haluaisivat elää, pitäisi lähteä hänen mukaansa. Jack on toista mieltä ja on varma, että lautan väki aikoo pelastaa heidät. Seurue jakaantuu kahtia: toiset menevät Locken ja toiset Jackin mukaan. Jakson etuuma keskittyy Hurleyn tarinaan. Hänet pidätetään, kun hän ajaa poliiseja karkuun pelästyttyään Charlieta. Hän joutuu takaisin mielisairaalaan. Charlie tulee vierailulle sinne ja kertoo, että Hurleyn pitää mennä takaisin saarelle, sillä muut tarvitsevat häntä.
Jaksot > Todettu menehtyneiksi (Confirmed Dead)

Saaren rauha häiriintyy, kun helikopteria lentävä Frank tuo tiederyhmän saarelle. Takaumassa näytetään tiimin jäsenten taustoja. Jakson viimeinen takauma keskittyy Naomiin, joka keskustelee Abaddonin kanssa tiimin jäsenistä. Tiimin kuuluu fyysikko Daniel, meedio Miles ja antropologi Charlotte.
Jaksot > Ekonomisti (The Economist)

Locken ryhmä asettuu parakeille. Sayid tekee sopimuksen Frankin kanssa, jotta hän lähtisi saarelta, ja Sayid tarjoaa vaihtokaupassa Frankille Charlottea. Frank, Sayid ja Desmond lähtevät saarelta helikopterilla. Etuumassa yksi Oceanic 6:n jäsen, Sayid, toimii Benin palkkaamana salamurhaajana.
Jaksot > Huono vaihtokauppa (Eggtown)

Kate lähtee hakemaan tietoja Milesilta, minkä takia hänen karkotetaan Locken ryhmästä. Etuumissa Kate kasvattaa Clairen poikaa, Aaronia, ja joutuu käräjille hänen monista rikoksistaan.
Jaksot > Vakio (The Constant)

Kun helikopteri on menossa lautalle, se joutuu myrskyyn, minkä vuoksi Desmond ajelehtii nyt edestakaisin vuosien 1996 ja 2004 välillä. Vuonna 1996 hän löytää Danielin, joka selittää, että Desmondin pitäisi löytää kummallekin ajankohdalle yhteinen henkilö, jotta saisi lopetettua tämän hengenvaarallisen aikamatkailun. Vuonna 1996 Desmond etsii Pennyn käsiinsä ja vuonna 2004 hän soittaa tälle.
Jaksot > Toinen nainen (The Other Woman)

Juliet ja Jack lähtevät Danielin ja Charlotten perään, kun he joutuvat yhtäkkiä Dharman sähköluukulle. Toisaalla Ben, joka on Locken vankina, kertoo Lockelle Widmoresta. Takaumat näyttävät Julietin suhteen Beniin, hänen rakastajaansa Goodwiniin ja tämän vaimoon Harperiin.
Jaksot > Ji Yeon

Kun Jin ja Sun päättävät liittyä Locken ryhmään, Juliet kertoo Jinille Sunin olleen tälle uskoton. Rahtialuksella Desmond ja Sayid tapaavat Gaultin, joka tarjoaa lisätietoa väärennetystä Oceanic 815 -lennon romusta, jonka Naomi myös aiemmin mainitsi. Takaumassa näytetään Jinin äidillinen tehtävä, ja samaan aikaan etuumassa näytetään Sunin - yhden Oceanic 6:n jäsenen - synnyttävän tyttären.
Jaksot > Tapaa Kevin Johnson (Meet Kevin Johnson)

Sayid ja Desmond tapaavat Benin vakoojan, Michaelin, rahtialuksella. Takaumassa näytetään, miten Michael pääsi New Yorkista rahtialukselle ja miten saari esti häntä tekemästä itsemurhaa.
Jaksot > Tulevaisuus muotoutuu (The Shape of Things to Come)

Ryhmä palkkasotilaita hyökkää rahtialukselta parakeille Locken ryhmän kimppuun. Ryhmän johtaja, Keamy, ottaa Alexin huostaansa ja lopulta tappaa hänet. Etuumassa Ben palkkaa Sayidin salamurhaajakseen ja tapaa Widmoren.
Jaksot > Mukava juttu kotona (Something Nice Back Home)

Sawyer, Miles ja Claire pääsevät takaisin rannalle parakeilta, mutta Claire katoaa yöllä kuolleen isänsä kanssa. Samaan aikaan Jack saa umpisuolentulehduksen, ja selviytyneet yrittävät yhdessä pelastaa Jackin. Etuumassa Jackin elämä on romahtamaisillaan, hän väärinkäyttää lääkkeitä ja hänen suhteensa Kateen alkaa rakoilla.
Jaksot > Mökkihöperyys (Cabin Fever)

Locke, Ben ja Hurley matkustavat Jacobin mökille, missä Locke tiedottaa, että heidän täytyy siirtää saarta. Kun palkkasoturit palaavat rahtialukselle, he ovat yhä kapinassa. Takaumassa paljastetaan, että Locke on aina tarkoitettu saaren seuraavaksi johtajaksi.
Jaksot > Ei ole kodin voittanutta: osa 1 (There’s No Place Like Home: Part 1)

Kuusi muuta selviytyjää viedään rahtialukselle, mutta siellä huomataan olevan räjähteitä. Samaan aikaan Ben antaa periksi palkkasotilaille ja Kate ja Sayid tapaavat Toiset metsässä. Etuumassa näytetään Oceanic 6:n ensimmäiset teot kotiin palaamisen jälkeen.
Jaksot > Ei ole kodin voittanutta: osat 2 & 3 (There’s No Place Like Home: Parts 2 & 3)

Kun Kate, Sayid ja Toiset ovat vapauttaneet Benin ja tappaneet palkkasotilaat, Jack, Kate, Sayid, Hurley, Sun, Aaron, Desmond ja Frank pelastuvat Pennyn avulla. Ben laskeutuu hissillä Orkidea-aseman alempaan kerrokseen, ja kun hän kääntää jäätynyttä "Donkey Wheeliä", hän onnistuu siirtämään saarta.
Rodney Wallace

Rodney Wallace pelaamassa Portlandin joukkueessa vuonna 2015.
Rodney Wallace (s. 17. kesäkuuta 1988 San José, Costa Rica) on costaricalainen ammattilaisuransa päättänyt jalkapalloilija, pelipaikaltaan vasen keskikenttäpelaaja. Hän on pituudeltaan 180-senttimetrinen.
Wallace aloitti ammattilaisuransa D.C. Unitedissa kahden vuoden ajan 2009–2011. Hän pelasi joukkueessa yhteensä 50 ottelua, joissa teki kolme maalia ja antoi kahdeksan syöttöä. Hän siirtyi viideksi vuodeksi toiseen yhdysvaltalaisseuraan Portlandiin, jonka kanssa hän voitti MLS Cupin kaudella 2014–2015. Joukkue oli tilastoiltaan Wallacen uran merkittävin; hän pelasi yhteensä 138 ottelua, joissa hän teki 19 maalia ja antoi 20 syöttöä. Myöhemmin Wallace edusti yhdysvaltalaisia New York Cityä ja Kansas Cityä sekä uudestaan Portlandia. MLS olikin Wallacen uran merkittävin liiga ja hän pelasi siinä 204 ottelua, joissa teki 24 maalia ja antoi 27 syöttöä. Lisäksi hän edusti portugalilaista Aroucaa ja brasilialaista Sport Recifeä.
Wallace liittyi Costa Rican A-maajoukkueeseen syyskuussa 2011 ja pelasi 32 ottelua, jossa teki neljä maalia. Hän pelasi yhden maalin MM-kilpailuissa 2018 ja oli mukana voittamassa CONCACAF Central American Cupia kaudella 2012–2013.
Enn Eesmaa

Enn Eesmaa (2011)
Enn Eesmaa (s. 7. kesäkuuta 1946 Tallinna) on Viron Keskustapuolueen kansanedustaja Riigikogussa Tallinnan Nummenmäen ja Mustanmäen vaalipiiristä. Hän on valmistunut Tallinnan pedagodisesta instituutista 1969 sekä toiminut Viron televisio 3:n johtajana sekä ulkomaanuutisten toimittajana 1994–2003.
Riigikogussa Eesmaa on mm. ulkoasiainvaliokunnan jäsen.
Pronssisotilas

Eesmaa antoi haastattelun, jonka mukaan Tallinnassa ja Moskovassa yhä jatkuvat vihamielisyydet Viron ja Venäjän välillä eivät ole voineet tulla kenellekään yllätyksenä:
– Erilaisten symbolien puolesta on Euroopassa taisteltu monet vuosikymmenet. Keskustapuolue on jatkuvasti korostanut, että tämä ei ole pelkästään patsaskysymys, vaan tämä on myös symbolikysymys.
Viron keskusta on venäläisvähemmistön joukossa suosittu puolue, ja se on saanut tapahtumista paljon palautetta, kertoo Eesmaa.
– Monet vironvenäläiset sanovat nyt, että ensin heiltä vietiin Neuvostoliitto, sitten he eivät saaneet Viron kansalaisuutta. Nyt halutaan viedä patsaskin.
Aiheesta muualla

Riigikogu kansanedustajat: Enn Eesmaa (Arkistoitu – Internet Archive)
Väliskomisjon arutas Vene strateegiat (Arkistoitu – Internet Archive) (ETV24 13.1.2006)
| --- | --- |
Auktoriteettitunnisteet :  VIAF
King of the Ring

King of the Ring on World Wrestling Entertainmentin järjestämä turnaus, jossa voittaja saa ykköshaastajan paikan mestaruusotteluun. Turnausta on järjestetty vuodesta 1985 vuoteen 2002 (paitsi vuosina 1990 ja 1992), joista vuosina 1993 - 2002 käytiin myös samanniminen pay-per-view tapahtuma, jossa ratkaistiin turnauksen voittaja, sekä usein myös käytiin muitakin otteluita. Vuoden 2002 jälkeen seuraava King of the Ring -turnaus järjestettiin vuonna 2006, pelkästään Smackdown!-brändin kesken. Sen jälkeen oli taas vuoden tauko, kunnes taas vuonna 2008 käytiin seuraava ja tähän mennessä viimeisin turnaus, tosin vuoden 2008 turnaus oli kaikkien brändien (RAW, Smackdown!, ECW) kesken käytävä.
Turnaus

King of the Ring -turnaus käydään yleensä niin, että aluksi painijat (usein 16) "arvotaan" järjestykseen, josta kaksi seuraavaa painivat vastakkain. Tällöin käydään alkusarja, joiden häviäjät putoavat ja voittajat pääsevät jatkoon. Tämän jälkeen tulevat puolivälierät, joissa voittajat painivat järjestyksessä taas seuraavaa vastaan. Vuosien 1997, 2006 ja 2008 turnaukset alkoivat puolivälieristä suoraan. Puolivälien jälkeen semifinaaleissa kohtaavat jälleen järjestyksen mukaan tulevat painijat, joissa ratkaistaan finaalipaikka. Finaalin voittaja kruunataan King of the Ringiksi.
King of the Ring -turnaukset ja voittajat

Vuosien 1993 ja 2002 välillä King of the Ringiä tuotettiin pay-per-viewinä.
| Tapahtuma | Päivämäärä | Kaupunki | Voittaja |
| --- | --- | --- | --- |
| King of the Ring (1985) | 8. heinäkuuta, 1985 | Foxborough, Massachusetts | Don Muraco |
| King of the Ring (1986) | 14. heinäkuuta, 1986 | Foxborough, Massachusetts | Harley Race |
| King of the Ring (1987) | 4. syyskuuta, 1987 | Providence, Rhode Island | Randy Savage |
| King of the Ring (1988) | 16. lokakuuta, 1988 | Providence, Rhode Island | Ted DiBiase |
| King of the Ring (1989) | 14. lokakuuta, 1989 | Providence, Rhode Island | Tito Santana |
| King of the Ring (1991) | 7. syyskuuta, 1991 | Providence, Rhode Island | Bret Hart |
| King of the Ring (1993) | 13. kesäkuuta, 1993 | Dayton, Ohio | Bret Hart |
| King of the Ring (1994) | 19. kesäkuuta, 1994 | Baltimore, Maryland | Owen Hart |
| King of the Ring (1995) | 25. kesäkuuta, 1995 | Philadelphia, Pennsylvania | Mabel |
| King of the Ring (1996) | 23. kesäkuuta, 1996 | Milwaukee, Wisconsin | Steve Austin |
| King of the Ring (1997) | 8. kesäkuuta, 1997 | Providence, Rhode Island | Hunter Hearst Helmsley |
| King of the Ring (1998) | 28. kesäkuuta, 1998 | Pittsburgh, Pennsylvania | Ken Shamrock |
| King of the Ring (1999) | 27. kesäkuuta, 1999 | Greensboro, North Carolina | Mr. Ass |
| King of the Ring (2000) | 25. kesäkuuta, 2000 | Boston, Massachusetts | Kurt Angle |
| King of the Ring (2001) | 24. kesäkuuta, 2001 | East Rutherford, New Jersey | Edge |
| King of the Ring (2002) | 23. kesäkuuta, 2002 | Columbus, Ohio | Brock Lesnar |
| King of the Ring (2006) | 21. huhtikuuta–21. toukokuuta, 2006 | Monia kaupunkeja | Booker T |
| King of the Ring (2008) | 21. huhtikuuta, 2008 | Greenville, South Carolina | William Regal |
| King of the Ring (2010) | 29. marraskuuta, 2010 | Philadelphia, Pennsylvania | Sheamus |
Aiheesta muualla

King of the Ring-turnauksen tulokset
2000 vuoden King of the Ring
Luettelo suomalaisista sanomalehdistä

Luettelo suomalaisista sanomalehdistä sisältää osan Suomessa ilmestyvistä 274:stä sanomalehdestä. Luettelo on jaoteltu ilmestymistiheyden mukaan.
(b) = broadsheet, (t) = tabloidi
7-päiväiset sanomalehdet > Broadsheet-kokoiset

Turun Sanomat, Turku
7-päiväiset sanomalehdet > Tabloidi-kokoiset

Aamulehti, Tampere
Aamuposti, Hyvinkää ja Riihimäki
Etelä-Suomen Sanomat, Lahti
Helsingin Sanomat, Helsinki
Hufvudstadsbladet, Helsinki
Hämeen Sanomat, Hämeenlinna
Kaleva, Oulu
Keskisuomalainen, Jyväskylä
Keski-Uusimaa, Tuusula
Satakunnan Kansa Länsi-Suomi, Pori
Salon Seudun Sanomat, Salo
Savon Sanomat, Kuopio
6-päiväiset sanomalehdet

Etelä-Saimaa, Lappeenranta
Forssan Lehti, Forssa
Iisalmen Sanomat, Iisalmi
Ilkka-Pohjalainen, Seinäjoki ja Vaasa
Itä-Häme, Heinola
Itä-Savo, Savonlinna (t)
Kainuun Sanomat, Kajaani (t)
Karjalainen, Joensuu
Kouvolan Sanomat, Kouvola
Kymen Sanomat, Kotka
Keskipohjanmaa, Kokkola
Lapin Kansa, Rovaniemi (t)
Länsi-Savo, Mikkeli
Länsi-Uusimaa, Lohja (t)
Uusimaa, Porvoo
Vasabladet, Vaasa
Åland, Maarianhamina
Österbottens Tidning, Pietarsaari
6-päiväiset sanomalehdet > Irtonumeromyynnissä

Iltalehti, Helsinki (t)
Ilta-Sanomat, Helsinki (t)
5-päiväiset sanomalehdet

Kauppalehti, Helsinki, (t)
Koillissanomat, Kuusamo
Länsi-Suomi, Rauma
Nya Åland, Maarianhamina
Suomenmaa (maakunnallinen), Oulu
Warkauden Lehti, Varkaus
Åbo Underrättelser, Turku
Östnyland, Porvoo
3-päiväiset sanomalehdet

Loimaan Lehti, Loimaa
Maaseudun Tulevaisuus, Helsinki
Nokian Uutiset, Nokia
Pieksämäen Lehti, Pieksämäki
Raahen Seutu, Raahe
Sisä-Suomen Lehti, Äänekoski
Syd-Österbotten, Närpiö
Uudenkaupungin Sanomat, Uusikaupunki
Vakka-Suomen Sanomat, Uusikaupunki
2-päiväiset sanomalehdet

| --- | --- |
 Alasatakunta, Eura  Auranmaan Viikkolehti, Pöytyä  Iitinseutu, Iitti  Kaakkoisseutu, Rautjärvi  Kankaanpään Seutu, Kankaanpää  Koillis-Lappi, Kemijärvi  Koti-Karjala, Kitee (t)  KMV-lehti, Mänttä-Vilppula  Kuhmolainen, Kuhmo  Kunnallislehti Paimio-Sauvo-Kaarina, Paimio  Laitilan Sanomat, Laitila  Lieksan Lehti, Lieksa  Loviisan Sanomat, Loviisa  Orimattilan Sanomat, Orimattila  Paikallislehti Sisä-Savo, Suonenjoki :  Rantapohja, Haukipudas  Somero, Somero  Sotkamo-Lehti, Sotkamo  Suur-Keuruu, Keuruu  Valkeakosken Sanomat, Valkeakoski  Virallinen lehti, Helsinki  Västra Nyland, Raasepori  Yhteissanomat, Savitaipale  Ylä-Kainuu, Suomussalmi  Ylä-Karjala, Nurmes  Ylä-Satakunta, Parkano